મુલુંડ પોલીસ-સ્ટેશનના સિનિયર ઇન્સ્પેક્ટર રાજારામ વનમાનેએ એ કેસ વિશે જણાવ્યું હતું કે ‘આરોપી કીર્તિદા કોટેચા અગાઉ એક પ્રખ્યાત શોરૂમમાં કામ કરતી હતી અને ગત બે વર્ષથી ભારતી જ્વેલર્સમાં નોકરી કરે છે. આ મહિલા અગાઉ મોટા શોરૂમમાં કામ કરી ચૂકી હોવાથી માલિકને અન્ય કર્મચારીઓ કરતાં કીર્તિદા પર વધારે વિશ્વાસ હતો. દિવસના અંતે વેચાણ, માલ અને ગલ્લામાં રોકડ રકમની ગણતરી કરીને એ કાગળ પર કીર્તિદાની સહી ચાલતી હતી. વિશ્વાસુ વ્યક્તિ તરીકેનાં અનેક કામકાજ કીર્તિદાને સોંપવામાં આવ્યાં હતાં.’